મેરાન્યૂઝ નેટવર્ક.ખંભાળિયાઃ દેવભૂમિ દ્વારકા જિલ્લાનો ભાણવડ તાલુકો જાણે વિદેશી દારૂનું મુખ્ય મથક બની રહ્યો હોય તેવી પરિસ્થિતિ જોવા મળી રહી છે. ભાણવડ તાબેના રાણપર ગામેથી થોડા માસ પૂર્વે વિદેશી દારૂ ભરેલું એક ટોરસ મળી રૂપિયા પોણા કરોડનો મુદ્દામાલ ઝડપાયા બાદ ગત રાત્રીના પોલીસે રાણપર પંથકમાંથી 1188 પેટી પરપ્રાંતિય દારૂ ઝડપી લીધો છે. જો કે આ દરોડા દરમ્યાન બુટલેગરો અંધારામાં નાશી છુટવામાં સફળ રહ્યા હતાં. આ એજ બુટલેટર છે જેને જામજોધપુર પોલીસ પર હુમલો કર્યો હતો.